கேள்வி: 2020 தில்லி கலவரங்கள் - பின்னணி என்பது என்ன?
பதில்: இந்திய நாடாளுமன்றம் இந்தியக் குடியுரிமை (திருத்தச்) சட்டம் 2019 நிறைவேற்றியதிலிருந்து இந்தியா முழுவதும் போராட்டங்களும் கலவரங்களும் வெடித்தன பிப்ரவரி 22-23 தேதிகளில், குடியுரிமை திருத்தச் சட்டமும் தேசியக் குடியுரிமைப் பதிவேடு ஆகியவற்றை அமல்படுத்தக் கூடாது என்று கோரி ஆயிரக்கணக்கான பெண்கள் சிலம்பூர்-ஜாப்ராபாத் சாலையில் மறியலில் ஈடுபட்டனர். மேலும் சிலம்பூர் மெட்ரோ இரயில் நிலைய நுழைவு வாயிலிலும் முற்றுகையிட்டனர். இதனால், மெட்ரோ ரயில் நிலையத்திற்கு யாரும் செல்ல முடியவில்லை. பீம் ஆர்மி அழைப்பு விடுத்துள்ள பாரத் பந்த்க்கு ஆதரவாக சாலை மறியலில் ஈடுபட்டதாக குழுவின் தலைவர்கள் தெரிவித்தனர். முற்றுகையின் போது காவல்துறையினரும் இராணுவத் துருப்புக்களும் தடுத்து நிறுத்தப்பட்டன